**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA:003-06/16-01/02

URBROJ: 2158-60-45-16-02

Osijek, 18. siječnja 2017.

# SKRAĆENI ZAPISNIK

144. sjednice Vijeća Odjela (X. sjednice Vijeća Odjela u akademskoj 2016./2017. godini) održane 18. siječnja 2017. u 12.00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (24):**

Prof. dr. sc. Rudolf Scitovski, prof. dr. sc. Ninoslav Truhar, prof. dr. sc. Mirta Benšić, prof. dr. sc. Kristian Sabo, izv. prof. dr. sc. Krešimir Burazin, izv. prof. dr. sc. Zdenka Kolar-Begović, izv. prof. dr. sc. Ivan Matić, izv. prof. dr. sc. Domagoj Matijević, izv. prof. dr. sc. Mihaela Ribičić Penava, izv. prof. dr. sc. Nenad Šuvak, doc. dr. sc. Danijel Grahovac, doc. dr. sc. Dragana Jankov Maširević, doc. dr. sc. Mirela Jukić Bokun, doc. dr. sc. Ivana Kuzmanović, doc. dr. sc. Snježana Majstorović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Soldo, doc. dr. sc. Domagoj Ševerdija, doc. dr. sc. Zoran Tomljanović, predstavnici suradnika: Jelena Jankov i Ivan Papić, predstavnici studenata: Toni Milas, Dolores Begović i Patrik Nikić te predstavnik ostalih zaposlenika: Goran Marković.

**Ispričani članovi (6)**

Prof. dr. sc. Dragan Jukić, prof. dr. sc. Antoaneta Klobučar, doc. dr. sc. Slobodan Jelić, doc. dr. sc. Ljerka Jukić Matić, predstavnik nastavnika: dr. sc. Josip Cvenić, predstavnica studenata: Nera Keglević.

**Ostali nazočni (10):**

Dr. sc. Marija Miloloža Pandur, dr. sc. Ljiljana Primorac Gajčić, mr. sc. Petar Taler, Luka Borozan, Darija Brajković, Ivana Crnjac, Rebeka Čorić, Mateja Đumić, Katarina Vincetić i Lidija Radan.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke te predložila

**DNEVNI RED:**

1. Usvajanje zapisnika 143. sjednice Vijeća Odjela od 11. siječnja 2017. godine
2. Očitovanje o recenzijama studijskog programa preddiplomskog sveučilišnog studija Matematika i računarstvo
3. Izbor doc. dr. sc. Zorana Tomljanovića, docenta Odjela za matematiku, u znanstveno-nastavno zvanje i znanstveno-nastavno radno mjesto izvanrednog profesora iz znanstvenog područja Prirodnih znanosti, znanstvenog polja matematika
4. Pokretanje postupka provedbe dijela izbora u znanstveno zvanje

* **izv. prof. dr. sc. Zdenke Kolar-Begović**, izvanredne profesorice Odjela za matematiku za 50% radnog vremena, **u znanstveno zvanje znanstvenog savjetnika** u znanstvenom području prirodnih znanosti, znanstvenom polju Matematika
* **doc. dr. sc. Darije Marković**, docentice Odjela za matematiku, u **znanstveno zvanje višeg znanstvenog suradnika** u znanstvenom području prirodnih znanosti, znanstvenom polju Matematika

1. Donošenje Odluke o raspisivanju javnog natječaja za izbor

* **jednog** zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu **redovitog profesora** iz znanstvenog područja Prirodnih znanosti, znanstvenog polja matematika na neodređeno vrijeme **za 50% radnog vremena**

1. Godišnje izvješće pročelnika o radu i poslovanju Odjela za matematiku u akademskoj 2015./2016. godini
2. Izbor jednog člana Povjerenstva za dodjelu pohvala studentima
3. Analiza rezultata Jedinstvene sveučilišne studentske ankete za akademsku 2015./2016. godinu
4. Razno.

Predloženi Dnevni red **jednoglasno** je usvojen.

Ad 1.

Na Zapisnik 143. sjednice Vijeća Odjela nije bilo primjedbi te je **jednoglasno** usvojen.

Ad 2.

Pročelnica Odjela za matematiku, prof. dr. sc. Mirta Benšić, izvijestila je članove Vijeća i ostale nazočne kako su na novi studijski program preddiplomskog sveučilišnog studija Matematika i računarstvo stigle recenzije od kojih je recenzija prof. dr. sc. Maria Esserta bez primjedbi dok je recenzija Prof. Dr. Stefana Funkea bila s minornim primjedbama na koje smo se pozitivno očitovali. Naglasila je kako se primjedbe odnose na prijedlog za promjenu naziva kolegija Teorija automata i formalnih jezika u Teorijske osnove računalne znanosti te kako je problematika linearnog programiranja postala dio kolegija Strukture podataka i algoritmi 2.

Na ocjene recenzenata i očitovanje nije bilo primjedbi niti komentara te je **jednoglasno** donijeta odluka:

* prihvaća se očitovanje o primjedbama recenzenata Prof. Dr. Stefana Funkea na prijedlog studijskog programa preddiplomskog sveučilišnog studija Matematika i računarstvo te se prijedlog studijskog programa preddiplomskog sveučilišnog studija Matematika i računarstvo izmijenjen prema primjedbama recenzenata upućuje Senatu Sveučilišta Josipa Jurja Strossmayera u Osijeku putem Povjerenstva za preddiplomske, diplomske i stručne studije.

Ad 3.

Prof. dr. sc. Mirta Benšić zamolila je prof. dr. sc. Ninoslava Truhara, člana Odbora za izbor u zvanja kao stručnog tijela Vijeća Odjela da izvijesti članove vijeća o mišljenju Odbora o ispunjavanju uvjeta doc. dr. sc. Zorana Tomljanovića za izbor u znanstveno-nastavno zvanje izvanrednog profesora i znanstveno-radno mjesto izvanrednog profesora iz znanstvenog područja Prirodnih znanosti, znanstvenog polja matematika na Odjelu za matematiku u sastavu Sveučilišta Josipa Jurja Strossmayera u Osijeku. Nakon što je prof. dr. sc. Ninoslav Truhar upoznao članove Vijeća, **jednoglasno** je donesena odluka:

* da se **doc. dr. sc. Zoran Tomljanović**, **izabere** u znanstveno-nastavno zvanje i znanstveno-nastavno radno mjesto **izvanrednog profesora** iz znanstvenog područja Prirodnih znanosti, znanstvenog polja matematika na Odjelu za matematiku u sastavu Sveučilišta Josipa Jurja Strossmayera u Osijeku.

Ad. 4. 1.

Pročelnica je izvijestila nazočne kako je izv. prof. dr. sc. Zdenka Kolar-Begović Vijeću Odjela uputila vlastiti zahtjev za pokretanje postupka provedbe dijela izbora za 50% radnog vremena na Odjelu za matematiku Sveučilišta Josipa Jurja Strossmayera u Osijeku u znanstveno zvanje znanstvenog savjetnika u znanstvenom području prirodnih znanosti, znanstvenom polju Matematika. Predložila je Stručno povjerenstvo za ocjenu ispunjenosti uvjeta za izbor u sljedećem sastavu: za predsjednika prof. dr. sc. Vladimira Voleneca, professora emeritusa Prirodoslovno-matematičkog fakulteta Sveučilišta u Zagrebu te za članove prof. dr. sc. Dragana Jukića, redovitog profesora u trajnom zvanju Odjela za matematiku i prof. dr. sc. Željku Milin-Šipuš, redovitu profesoricu Matematičkog odsjeka Prirodoslovno-matematičkog fakulteta Sveučilišta u Zagrebu. Na prijedlog pročelnice nije bilo primjedbi te je **jednoglasno** donesena odluka:

* da se **pokrene postupak** provedbe dijela izbora **izv. prof. dr. sc. Zdenke Kolar-Begović**, izvanredne profesorice Odjela za matematiku Sveučilišta Josipa Jurja Strossmayera u Osijeku, za 50% radnog vremena, u **znanstveno zvanje znanstvenog savjetnika** u znanstvenom području prirodnih znanosti, znanstvenom polju Matematika te da se imenuje Stručno povjerenstvo za ocjenu ispunjenosti uvjeta za izbor izv. prof. dr. sc. Zdenke Kolar-Begović u znanstveno zvanje znanstvenog savjetnika u znanstvenom području prirodnih znanosti, znanstvenom polju Matematika, u sastavu:

1. Prof. dr. sc. Vladimir Volenec, professor emeritus Prirodoslovno-matematičkog fakulteta Sveučilišta u Zagrebu, predsjednik
2. Prof. dr. sc. Dragan Jukić, redoviti profesor u trajnom zvanju Odjela za matematiku Sveučilišta Josipa Jurja Strossmayera u Osijeku, član
3. Prof. dr. sc. Željka Milin-Šipuš, redovita profesorica Matematičkog odsjeka Prirodoslovno-matematičkog fakulteta Sveučilišta u Zagrebu, član.

Ad. 4.2.

Prof. dr. sc. Mirta Benšić izvijestila je članove Vijeća kako je doc. dr. sc. Darija Marković uputila vlastiti zahtjev za pokretanje postupka provedbe dijela izbora u znanstveno zvanje višeg znanstvenog suradnika u znanstvenom području prirodnih znanosti, znanstvenom polju Matematika na Odjelu za matematiku u sastavu Sveučilišta Josipa Jurja Strossmayera u Osijeku. Predložila je Stručno povjerenstvo za ocjenu ispunjenosti uvjeta za izbor u sljedećem sastavu: za predsjednika prof. dr. sc. Dragana Jukića, redovitog profesora u trajnom zvanju Odjela za matematiku te za članove prof. dr. sc. Rudolfa Scitovskog, redovitog profesora u trajnom zvanju Odjela za matematiku Sveučilišta Josipa Jurja Strossmayera u Osijeku i prorektora za znanost, tehnologije, projekte i međunarodnu suradnju Sveučilišta Josipa Jurja Strossmayera u Osijeku i prof. dr. sc. Miljenka Marušića, redovitog profesorica Matematičkog odsjeka Prirodoslovno-matematičkog fakulteta Sveučilišta u Zagrebu. Na prijedlog nije bilo primjedbi te je **jednoglasno** donesena odluka:

* da se **pokrene postupak** provedbe dijela izbora **doc. dr. sc. Darije Marković**, docentice Odjela za matematiku Sveučilišta Josipa Jurja Strossmayera u Osijeku u **znanstveno zvanje višeg znanstvenog suradnika** u znanstvenom području prirodnih znanosti, znanstvenom polju Matematika te da se imenuje Stručno povjerenstvo za ocjenu ispunjenosti uvjeta za izbor doc. dr. sc. Darije Marković u znanstveno zvanje višeg znanstvenog suradnika u znanstvenom području prirodnih znanosti, znanstvenom polju Matematika, u sastavu:

1. Prof. dr. sc. Dragan Jukić, redoviti profesor u trajnom zvanju Odjela za matematiku Sveučilišta Josipa Jurja Strossmayera u Osijeku, predsjednik
2. Prof. dr. sc. Rudolf Scitovski, redoviti profesor u trajnom zvanju Odjela za matematiku Sveučilišta Josipa Jurja Strossmayera u Osijeku i prorektor za znanost, tehnologije, projekte i međunarodnu suradnju Sveučilišta Josipa Jurja Strossmayera u Osijeku, član
3. Prof. dr. sc. Miljenko Marušić, redoviti profesor Matematičkog odsjeka Prirodoslovno-matematičkog fakulteta Sveučilišta u Zagrebu, član.

Ad. 5.

Prof. dr. sc. Mirta Benšić, pročelnica Odjela za matematiku upoznala je članove Vijeća i ostale prisutne kako smo 24. lipnja 2016. godine primili suglasnost Sveučilišta Josipa Jurja Strossmayera u Osijeku za izbor zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu redovitog profesora iz znanstvenog područja Prirodnih znanosti, znanstvenog polja matematika na neodređeno vrijeme za 50% radnog vremena. Istaknula je kako je navedeno radno mjesto ostalo neiskorišteno a odobreno je temeljem neiskorištene razlike koeficijenta nakon odlaska prof. dr. sc. Šime Ungara u mirovinu.

Vijeće odjela za matemaiku **jednoglasno** je donijelo Odluku o raspisivanju javnog natječaja:

* **za izbor:**
* **jednog zaposlenika/zaposlenice na radno mjesto I. vrste u znanstveno-nastavnom zvanju i znanstveno-nastavnom radnom mjestu redovitog profesora** iz znanstvenog područja Prirodnih znanosti, znanstvenog polja matematika na neodređeno vrijeme **za 50% radnog vremena**.

Ad. 6.

Pročelnica Odjela za matematiku istaknula je kako je Izvješće pročelnika o radu i poslovanju Odjela za matematiku u sastavu Sveučilišta Josipa Jurja Strossmayera u Osijeku u akademskoj 2015./2016. godini bilo dostavljeno s ostalim materijalima u privitku poziva za 144. sjednicu Vijeća Odjela kako bi se članovi upoznali s navedenim Izvješćem. Na Izvješće pročelnika o radu i poslovanju Odjela za matematiku u sastavu Sveučilišta Josipa Jurja Strossmayera u Osijeku nije bilo primjedbi te je **jednoglasno** donesena odluka:

* o **prihvaćanju godišnjeg izvješće pročelnika** o radu i poslovanju Odjela za matematiku u sastavu Sveučilišta Josipa Jurja Strossmayera u Osijeku u akademskoj 2015./2016. godini.

Ad. 7.

Kako je temeljem Pravilnika o nagrađivanju i pohvaljivanju studenata Odjela za matematiku Sveučilišta Josipa Jurja Strossmayera u Osijeku od 09. ožujka 2016. godine predviđeno nagrađivanje studenata pročelnica je podsjetila nazočne na navedeni pravilnik te je podsjetila na vrste nagrada i pohvala koje su tim Pravilnikom predviđene. Istaknula je kako je potrebno, uz zamjenika pročelnika za nastavu i studente, kao predsjednika Povjerenstva te predsjednika Povjerenstva za unaprjeđivanje i osiguranje kvalitete visokog obrazovanja kao člana Povjerenstva, imenovati još jednog člana iz reda nastavnika u znanstveno-nastavnom zvanju na vrijeme od četiri (4) godine. Predložila je doc. dr. sc. Ivanu Kuzmanović za člana iz reda nastavnika u znanstveno-nastavnom zvanju na vrijeme od četiri (4) godine te je svoj prijedlog stavila na raspravu. Prijedlog pročelnice **jednoglasno** je prihvaćen te je donesena odluka:

* da se imenuje **Povjerenstvo za dodjelu pohvala studentima Odjela za matematiku**, koje je predviđeno Pravilnikom o nagrađivanju i pohvaljivanju studenata Odjela za matematiku Sveučilišta Josipa Jurja Strossmayera u Osijeku, **na vrijeme od** **četiri (4)** godine u sljedećem sastavu:

1. Izv. prof. dr. sc. Krešimir Burazin, izvanredni profesor i zamjenik pročelnika za nastavu i studente Odjela za matematiku, predsjednik
2. Doc. dr. sc. Dragan Jankov Maširević, predsjednica Povjerenstva za unaprjeđivanje i osiguranje kvalitete visokog obrazovanja na Odjelu za matematiku, član
3. Doc. dr. sc. Ivana Kuzmanović, docent Odjela za matematiku, član

Ad. 8.

Pročelnica je zamolila doc. dr. sc. Dragan Jankov Maširević, predsjednicu Povjerenstva za unaprjeđivanje i osiguranje kvalitete visokog obrazovanja na Odjelu za matematiku da upozna nazočne s rezultatima Jedinstvene sveučilišne studentske ankete za akademsku 2015./2016. godinu koje smo zaprimili krajem mjeseca prosinca 2016. godine.

Doc. dr. sc. Dragana Jankov Maširević, upoznala je na nazočne s rezultatima Jedinstvene sveučilišne studentske ankete za akademsku 2015./2016. godinu. Zaključila je kako su ocjene koje se odnose na Odjel za matematiku uglavnom bolje od prosječnih ocjena za Sveučilište Josipa Jurja Strossmayera te da su ocjene vrlo dobre i odlične. Posebno je naglasila kako su na ovoj Anketi pojavila i dva nova pitanja. Jedno pitanje odnosi se na nepovoljan položaj studenta u odnosu na druge studente, a da se sa sigurnošću može tvrditi da je to bilo zbog nacionalne ili etničke pripadnosti, vjeroispovjesti, spola, tjelesnih karakteristika ili invaliditeta, seksualne orijentacije, bračnog ili imovinskog statusa, političke ili vrijednosne orijentacije dok se drugo pitanje odnosi na uznemiravanje (neželjeno ponašanje) zbog nacionalne ili etničke pripadnosti, vjeroispovjesti, spola, tjelesnih karakteristika ili invaliditeta, seksualne orijentacije, bračnog ili imovinskog statusa, političke ili vrijednosne orijentacije. Istaknula je kako sve informacije o rezultatima Jedinstvene sveučilišne studentske ankete za akademsku 2015./2016. godinu mogu dobiti u Uredu za unaprjeđenje i osiguranje kvalitete visokog obrazovanja, znanost, projekte i međunarodnu suradnju.

Izv. prof. dr. sc. Ivana Matića interesiralo je što se događa ukoliko nekoga ocjenjuju studenti na drugim fakultetima, na što je pročelnica naglasila kao se u tom slučaju odvajaju odgovori te se na taj način odvajaju i prosječne ocjene tako da ta osoba ima onoliko ocjena na koliko sastavnica radi.

Prof. dr. sc. Kristian Sabo smatra kako je pitanje „Važnost predmeta za buduću karijeru“ nepotrebno na što je pročelnica naglasila kako rezultat na to pitanje nije utjecao na prosjek predmetnih nastavnika te da je izražen u postotku.

Pročelnica je istaknula kako će rezultati Jedinstvene sveučilišne studentske ankete za akademsku 2015./2016. godinu biti proslijeđeni voditeljima godišta u akademskoj 2016./2017. godini koji ih trebaju analizirati na sastancima sa studentima.

Kako nije bilo više prijedloga i mišljenja, pročelnica je zaključila tu točku dnevnog reda.

Ad. 9.

Prof. dr. sc. Mirta Benšić zamolila je da se u Ured pročelnice dostave podaci potrebni za donošenje Plana izdavačke djelatnosti za 2017. godinu za Odjel za matematiku te da se dostavi prijedlog demonstratora za pojedine kolegije.

Kako nije bilo primjedbi niti prijedloga pročelnica Odjela za matematiku, zahvalila se nazočnima te zaključila rad Vijeća Odjela u 12:30.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Lidija Radan | Prof. dr. sc. Mirta Benšić |